Angliya milliy futbol terma jamoasi
Angliya milliy futbol terma jamoasi futbol sport turi musobaqalarida Angliya davlati shaʼnini himoya qiladi, Angliya Futbol Assotsiatsiyasi tomonidan boshqariladi. Angliya terma jamoasi dunyoning eng yoshi katta 2 terma jamoaning biridir (Shotlandiya bilan birga). 1872-yili Shotlandiya va Angliya terma jamoalari dunyoning, futbol boʻyicha ilk rasmiy oʻyinini oʻtkazgan. Angliya Birlashgan Qirolllik tarkibidagi bir davlat, FIFA tomonidan Angliya terma jamoasi alohida millat jamoasi sifatida tan olgan. Angliya terma jamoasining uy stadioni Wembley oʻyingohi hisoblanadi. Hozirda terma jamoa bosh murabbiyi Garet Sautgeyt Angliya ikki yilda ketma-ket boʻladigan FIFA Jahon chempionati va UEFA Yevropa chempionati musobaqalrida ishtirok etadi. Angliya 1966-yili jahon chempioni boʻlgan, ushbu musobaqada Angliya mezbon jamoa edi, finalda Gʻarbiy Olmoniya bilan roʻbaroʻ kelishgan va qoʻshimcha vaqtda 4-2 hisobida gʻalaba qozongan. Undan keyingi ularning eng yaxshi natijasi 1990-yilgi jahon chempionatida yarim finalgacha yetib kelgan yutugʻidir. Angliya terma jamoasi hozirgacha UEFA Yevropa chempionatida umuman gʻolib boʻlmagan, bu musobaqada eng yaxshi koʻrsatgichi, 1968 va 1996-yilgi Yevropa chempionatlarining yarim finaligacha yetib kelishgan. 2020-yilgi Yevropa chempionatida esa Finalgacha yetib borib, yakunda Italiya termasiga penaltilar seriyasida imkoniyatni boy berib qoʻygan.